Таптоо
Таптоо, обкатка – 1) жука барак темирди формага келтирип, көңдөй тетиктер жасоо операциясы. Формага келтирүү – атайын басым станогунда (ролик, валик менен) жүргүзүлөт. Негизинен ар кандай сыйымдуулуктардын түбүн жасоо үчүн колдонулат (мисалы, цистерна, бак, казан ж. б.); 2) жаңы же капиталдык ремонттон өткөн техниканы пайдалануунун алгачкы мезгилинде жүргүзүлөт. Бул учурда сүрүлүүчү тетиктердин беттери жатыктырылат же тапталат. Мындан соң белгилүү мезгил ичинде тетик жай жешилет. Таптоодон кийин, техниканы нормадагы шартта пайдаланганда, тетиктердин жешилиши туруктуу мүнөзгө өтөт. Таптоо учурунда пайдалануу режимин өзгөчө сактоо керек (мисалы, автомобилди Таптоо учурунда анын ылдамдыгын, күйүүчү майдын түрүн, кыймылдаткычка күч келтирүүнү чектөө зарыл). 
 Техника

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9